Thomas Gottschalk

Da Thomas Johannes Gottschalk (* 18. Mai 1950 z Bamberg) is a deitscher Moderatoa un Schauspuia. Als sei beriemtaste Schoo guit "Wetten doss".

Leem und Famij

Dem Thomas Gottschalk sei Vater woa da Hans Gottschalk (1922-1964), a Jurist. Sei Muada wor de Rutila Gottschalk (1922-2004). Sei Bruada hoaßt Christoph un sei Wei woar de Thea Gottschalk (* 1946). Zamma homs oan Suhn un oan Odoptivsuhn afzoga.

Radio

1971 hod da Gottschalk bam Radio Bayern 3 oogfongt. Ofong vo de Achtzga Joar hodn da Frank Elstner zu Radio Luxmburg ghoit.

Fernseng

Da Gottschalk hod sein Duachbruch im Fernseng 1976 gschofft, mit da Sendung "Szene", spoda hods "Pop Stop" ghoassn. Außadem hod a fiad ARD, fias ZDF un Bayern 3 gorbat. Om 26. Septemba 1987 hod da Gottschalk de Sendung "Wetten dass" iwanumma. Mit oan Joar Pausn hod a de bis 2011 modariat.

Danoch hot a wieda fiad ARD ("Gottschalk live"), fia RTL ("Das Supertalent", "Die Zwei - Gottschalk un Jauch"), SAT 1 ("Little Big Stars") un Bayern 3 ("Kultabend") seine Schoos gmocht.

Fuime
Mit am Mike Krüger zamm hod da Thomas Gottschalk vui Fuime gmocht:

 Piratensender Powerplay
 Die Supernasen
 Zwei Nasen tanken Super
 Die Einsteiga

Auszeichnunga

Da Gottschalk Thomas hod a scho vui Preise gwonna. Zum Beispui:

Kurt-Magnus-Preis (1978)
Goldene Kymera (1986)
Telestar (1987)
Deutschdf Fernsehpreis (1999)
Romy fiys Leemswerk (2014)

Im Netz



 Thomas-Gottschalk-Soundarchiv vom Bayerischen Rundfunk
 Twitteraccount vom Thomas Gottschalk

Kategorie:Schauspieler
Kategorie:Moderator
Kategorie:Deutscher
Kategorie:Geboren 1950
Kategorie:Mann